25. 8. 90 De Europæiske Fællesskabers Tidende Nr. C 212/5 
II 
(Forberedende retsakter) 
KOMMISSIONEN 
Forslag til Rådets afgørelse om nedsættelse af et udvalg for penge-, kreditmarkeds- og betalings­
balancestatistik 
KOM(89) 355 endelig udg. 
(Forelagt af Kommissionen den 27. juli 1990) 
(90/C 212/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådets beslutning 90/141/EØF (') om gennemførelse af 
gradvis konvergens i de økonomiske resultater medfører 
et behov for sammenhængende indikatorer, bl.a. inden 
for penge-, kreditmarkeds- og betalingsbalanceområdet; 
Rådets afgørelse 90/142/EØF (2) om ændring af afgø­
relse 64/300/EØF om det mandat, der gives til Udvalget 
af Direktionsformænd for Centralbankerne, tjener først 
og fremmest det formål at fremme koordineringen på det 
monetære område, hvilket især skal ske på grundlag af 
fælles kontrolindikatorer; 
som en del af Kommissionens flerårige statistiske 
program vil det således være hensigtsmæssigt at udar­
bejde et flerårigt arbejdsprogram for penge-, kreditmar­
keds- og betalingsbalancestatistik; ved afgørelse 89/382/EØF, Euratom (3) nedsatte Rådet 
et udvalg for De Europæiske Fællesskabers statistiske 
program bestående af repræsentanter for medlemssta­
ternes statistiske kontorer og med det fomål at sikre et 
tæt samarbejde mellem medlemsstaterne og Kommis­
sionen i forbindelse med udarbejdelse af det statistiske 
program; 
i medlemsstaterne udarbejdes penge- og bankstatistikker 
af centralbankerne, og kreditmarkeds- og betalingsbalan­
cestatistikker udarbejdes af en række forskellige institu­
tioner, herunder bl.a. centralbankerne; 
for øjeblikket findes der ikke noget organ, som muliggør 
et tæt samarbejde mellem medlemsstaterne og Kommis­
sionen inden for penge-, kreditmarkeds- og betalingsba­
lancestatistik, og hvori der sidder repræsentanter for de 
vigtigste berørte institutioner på nationalt plan; 
for at kunne etablere dette samarbejde bør der nedsættes 
et udvalg bestående af repræsentanter for disse institu­
tioner, som har til opgave at bistå Kommissionen i 
forbindelse med udarbejdelse og gennemførelse af det 
flerårige arbejdsprogram vedrørende penge-, kreditmar­
keds- og betalingsbalancestatistik; 
i betragtning af den særlige rolle de nævnte institutioner 
har i medlemsstaterne, bør det overlades til udvalget selv 
at vælge sin formand; 
undertiden er der statistisk set indbyrdes afhængighed 
mellem på den ene side penge-, kreditmarkeds- og beta­
lingsbalancestatistik og på den anden side en række 
andre økonomisk-statistiske områder — 
(') ETF nr. L 78 af 24. 3. 1990. 
(2) EFT nr. L 78 af 24. 3. 1990. O EFT nr. L 181 af 28. 6. 1989, s. 47. 
Nr. C 212/6 De Europæiske Fællesskabers Tidende 25. 8. 90 
TRUFFET FØLGENDE AFGØRELSE: 
Artikel 1 
Der nedsættes et udvalg for penge-, kreditmarkeds- og 
betalingsbalancestatistik, i det følgende benævnt 
»udvalget«. 
Artikel 2 
Udvalget bistår Kommissionen med udarbejdelsen og 
gennemførelsen af det flerårige arbejdsprogram vedrø­
rende penge-, kreditmarkeds- og betalingsbalancesta­
tistik. Udvalget har navnlig til opgave at udtale sig om 
udarbejdelse og koordinering af de penge-, kreditmar­
keds- og betalingsbalancestatistikker, der kræves i 
forbindelse med de politikker, der iværksættes af Rådet, 
Kommissionen og de forskellige udvalg, der bistår disse 
institutioner. 
Udvalget kan se sig foranlediget til at udtale sig om 
forbindelserne mellem penge-, kreditmarkeds- og beta­
lingsbalancestatistikken på den ene side og visse andre 
økonomiske statistikker på den anden. Udvalgets arbejde 
koordineres med det arbejde, der udføres i Udvalget for 
Det Statistiske Program. 
Artikel 3 
Kommissionen rådfører sig enten på eget initiativ eller 
eventuelt efter anmodning fra Rådet eller de udvalg, der 
bistår disse institutioner, med udvalget om 
a) udarbejdelse af Fællesskabets flerårige programmer 
vedrørende penge-, kreditmarkeds- og betalingsbalan­
cestatistik 
b) de aktioner, som Kommissionen agter at iværksætte 
med henblik på opfyldelsen af de målsætninger, der 
er omhandlet i de flerårige programmer vedrørende penge-, kreditmarkeds- og betalingsbalancestatistik, 
samt midlerne til og tidsplanerne for deres opfyldelse 
c) ethvert andet spørgsmål, navnlig af metodologisk art, 
som vedrører udarbejdelsen eller gennemførelsen af 
det statistiske program på de berørte områder. 
Udvalget kan afgive udtalelser på eget initiativ om alle 
spørgsmål af betydning for udarbejdelse og gennemfø­
relse af statistiske programmer inden for penge-, kredit­
markeds- og betalingsbalanceområdet. 
Artikel 4 
Udvalget består af en til tre repræsentanter for hver 
medlemsstat, som kommer fra de vigtigste institutioner, 
der beskæftiger sig med penge-, kreditmarkeds- og beta­
lingsbalancestatistik, og tre repræsentanter for Kommis­
sionen. 
Herudover kan en repræsentant for Udvalget af Direk-
tionsformænd for Centralbankerne i Fællesskabet og en 
repræsentant for Det Monetære Udvalg deltage i 
udvalgets møder som observatører. 
Repræsentanter for andre institutioner samt enhver, der 
er i stand til at bidrage til udvalgets arbejde, kan, hvis 
udvalget beslutter dette, deltage i udvalgets møder. 
Artikel 5 
Udvalget vælger sin formand med simpelt flertal af 
medlemsstaternes stemmer. Udvalgets sekretariatsfunk­
tioner varetages af Kommissionen. 
Artikel 6 
Udvalget fastsætter selv sin forretningsorden.